**І деңгей Бағдарламасы бойынша оқыған мұғалімдердің оқыту нәтижелерінің**

**ДЕСКРИПТОРЛАРЫ:**

1. **Мұғалім білу керек:**
* Оқу мен оқытудағы сындарлы оқыту амалдарының теориялық негіздерін;
* Метатану теориясы, ІІ, ІІІ деңгейлер Бағдарламалары бойынша барлық теориялық негіздерді;
* Уәж теориясын;
* Жұмыс орнында мұғалімдердің кәсіби өсуін қолдаудың теориялық негіздерін, коучинг пен тәлімгерліктің теориясы мен технологиясын;
* Түрлі деңгейдегі және формадағы педагогикалық зерттеулердің теориясы мен әдіснамасын.
* Көшбасшылық теориясы мен әдіснамасын.
* Дамыту бағдарламаларын жасақтау теориясы мен әдіснамасын;
* Желілілік қауымдастықтарды ұйымдастырудың теориясы мен әдіснамасын.
1. **Тәжірибеде атқару қажет :**
* III деңгей бағдарламасы қарастырып отырған барлық амалдарды сынып жағдайында пайдалану;
* Түрлі деңгейдегі іс-әрекеттегі зерттеулерді ұйымдастыру, өткізу және мектептегі өзгерістерді басқарудың стратегиялары мен қажеттіліктерін ескеретін Lesson Study ұйымдастыру;
* Әріптестерінің Бағдарламаны іске асырудағы және оқытудың жоғары сапасына қол жеткізумен байланысты кәсіби қажеттіліктерінің барлық мәселелері бойынша стратегиялық басымдықтарға негізделген коучингтерді жүйелі ұйымдастырудағы көшбасшылық тәжірибесі;
* Тәлімгермен бірлесе отырып әріптестерінің жеке қажеттіліктері мен қиындықтарының негізінде жүргізілген тәлімгерлік қызметін стратегиялық жоспарлау және оған мониторинг жасау тәжірибесі, тәлімгерлік нәтижесіндегі кәсіби өзгерістерді зерттеу;
* Әріптестерінің жеке қажеттіліктері мен қиындықтарының негізінде тәлімгерлік тәжірибесі;
* Мектептің қажеттіліктеріне және Бағдарламаның мазмұнына сай жаңа озық ғылыми теорияларды, тәсілдерді, технологияларды тарату, олардың негізінде әріптестерін оқыту мен кеңес беру, оның негізінде мектеп шеңберінде іс-әрекеттегі зерттеу ұйымдастыру тәжірибесі;
* Оқытудың проблемаларын шешудегі ортақ міндеттерге негізделген мектептердегі желілілік топтарды құру және оған әріптестерін тарту тәжірибесі.
* Бағдарламаны енгізу нәтижесінде мектептегі өзгерістерді мониторингілеу, талдау және жинақтау, оны ұжымда ынтымақтасқан ортада талдау және мектептің даму жоспарындағы айқындалған өзгерістерге сай көшбасшылық шешімдерін қабылдау тәжірибесі;
* Мектепті дамыту бағдарламасын жасақтаудағы көшбасшылық тәжірибесі.
1. **Келесі міндеттерді орындау керек:**
* І,ІІ,ІІІ деңгей Бағдаламаларын іске асырудағы маңызды теориялық аспекттері бойынша өз білімін үздіксіз жетілдіру;
* Мектептегі оқытудың проблемалары мен Бағдарламаның міндеттеріне сай оқытудың жаңа технологиялық амалдарын іздестіру, меңгеру және осы бағыттағы тәжірибесін үнемі жетілдіру;
* Мұғалімдердің желілік қауымдастықтарының жұмысына қолдау жасақтауды ұйымдастыру;
* Оқытудың тиімді әдіс-тәсілдерін ендіру мен жасақтауда әріптестеріне қолдау көрсету;
* Педагогикалық зерттеулер, оқытудың тиімді әдістемелерін жасақтау және оны ендірумен айналысатын мұғалімдердің ынтымақтасқан топтарының жұмысын ұйымдастыру;
* Lesson Study, желілік қауымдастықтар, т.с.с. формалар арқылы зерттеулерді ұйымдастыру және өткізу;
* Мектептегі қауымдастықтың ішінде қарым-қатынас орнатылуында көшбасшылық рөл атқару;
* Басқа мектептердің педагогтерін ендіру арқылы желілік қауымдастықты кеңейтуді ұйымдастыру;
* Бағдарламаның идеяларын насихаттау, өз тәжірибесін әдістемелік басылымдар,БАҚ, сайттар,конференциялар, форумдар, желілік шаралар арқылы тарату және конференциялар, форумдар мен желілік шараларды ұйымдастыруда көшбасшы болу.